চাঁপাইনবাবগঞ্জ জেলা সুইমিংপুল
চাঁপাইনবাবগঞ্জ জেলা সুইমিংপুল ২০১১ সালে উদ্বোধন হওয়া বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি চাঁপাই নবাবগঞ্জ জেলায় চাঁপাই নবাবগঞ্জ পৌরসভার বীরশ্রেষ্ঠ ক্যাপ্টেন মহিউদ্দীন জাহাঙ্গীর সেতু সংলগ্ন পিটিআই ভিআইপি সড়কে রেহাইচর মৌজায় অবস্থিত। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় চাঁপাইনবাবগঞ্জে জেলা ক্রীড়া সংস্থার তত্বাবধায়নে রয়েছে। এটি চাঁপাইনবাবগঞ্জ জেলার উপজেলা বয়স ভিত্তিক সাঁতার প্রতিযোগিতা ও প্রশিক্ষণের জন্য ব্যবহার করা হয়।